王宗茂

王宗茂（），又名王宗懋罪惟錄列傳 ,2冊13卷 ,178，字時育，號虹塘，湖廣安陸州京山縣人，軍籍，明朝政治人物。

 生平 
嘉靖十年（1531年）辛卯科湖廣鄉試第二十三名舉人，二十六年（1547年）中式丁未科會試第一百六十八名，三甲第一百六十七名進士。授行人司行人，三十一年（1552年）升南京廣東道監察御史明實錄：世宗實錄 ,390卷，上疏彈劾嚴嵩，後貶為平陽縣縣丞，到官半年後以丁母憂歸。四十一年（1562年）去世，年五十二。隆慶元年（1567年）贈光祿寺少卿《明史》（卷210）：王宗茂，字時育，京山人。父橋，廣東布政使。從父格，太僕卿。宗茂登嘉靖二十六年進士，授行人。三十一年擢南京御史。時先後劾嚴嵩者皆得禍，沈鍊至謫佃保安。中外懾甚威，益箝口。宗茂積不平，甫拜官三月，上疏曰：嵩本邪諂之徒，寡廉鮮恥。久持國柄，作福作威。薄海內外，罔不怨恨。如吏、兵二部每選，請屬二十人，人索賄數百金，任自擇善地。致文武將吏盡出其門。此嵩負國之罪一也。任私人萬寀為考功郎。凡外官遷擢，不察其行能，不計其資歷，唯賄是問。致端方之士不得為國家用。此嵩負國之罪二也。 往歲遭人論劾，潛輸家資南返，輦載珍寶，不可數計。金銀人物，多高二三尺者。下至溺器，亦金銀為之。不知陛下宮中亦有此器否耶？此嵩負國之罪三也。廣布良田，遍於江西數郡。又於府第之後積石為大坎，實以金銀珍玩，為子孫百世計。而國計民瘼，一不措懷。此嵩負國之罪四也。畜家奴五百餘人，往來京邸。所至騷擾驛傳，虐害居民，長吏皆怨怒而不敢言。此嵩負國之罪五也。陛下所食大官之饌不數品，而嵩則窮極珍錯。殊方異產，莫不畢致。是九州萬國之待嵩有甚於陛下。此嵩負國之罪六也。往歲寇迫京畿，正上下憂懼之日，而嵩貪肆益甚。致民俗歌謠，遍於京師，達於沙漠。海內百姓，莫不祝天以冀其早亡，嵩尚恬不知止。此嵩負國之罪七也。募朝士為乾兒義子至三十餘輩。若尹耕、梁紹儒，早已敗露。此輩實衣冠之盜，而皆為之爪牙，助其虐燄，致朝廷恩威不出於陛下。此嵩負國之罪八也。夫天下之所恃以為安者，財也，兵也。不才之文吏，以賂而出其門，則必剝民之財，去百而求千，去千而求萬，民奈何不困。不才之武將以賂而出其門，則必剋軍之餉，或缺伍而不補，或踰期而不發，兵奈何不疲。邇者，四方地震，其占為臣下專權。試問今日之專權者，寧有出於嵩右乎？陛下之帑藏不足支諸邊一年之費，而嵩所蓄積可贍儲數年。與其開賣官鬻爵之令以助邊，盍去此蠹國害民之賊，籍其家以紓患也。臣見數年以來，凡論嵩者不死於廷杖，則役於邊塞。臣亦有身家，寧不致惜，而敢犯九重之怒，攖權相之鋒哉？誠念世受國恩，不忍見祖宗天下壞於賊嵩之手也。 疏至，通致司趙文華密以示嵩，留數日始上，由是嵩得預為地。遂以誣詆大臣，謫平陽縣丞。方宗茂上疏，自謂必死。及得貶，恬然出都。到官半歲，以母憂歸。嵩無以釋憾，奪其父橋官。橋竟憤悒卒。嵩罷相之日，宗茂亦卒。隆慶初，贈光祿少卿。。

 家族 
曾祖王易；祖父王大韶，贈南京戶部主事加贈河南按察司僉事；父王橋，廣東左布政使。母郝氏（封安人）。具慶下。弟王宗蕃、王宗著、王宗蓁、王宗蔭。長子王玉，次子王在。

 延伸阅读 

参考文献
胡直《御史王公宗茂傳》
王世貞《南京廣東道御史贈光祿寺少卿虹塘王君墓志銘》

Z
Category:京山人
Category:嘉靖十年辛卯科湖廣鄉試舉人
Category:軍籍進士
Category:明朝行人司行人
Category:南京廣東道監察御史
Category:明朝浙江縣丞
Category:明朝追贈光祿寺少卿